**Reginald Jamaal "Reggie" Evans**, nado en Pensacola, Florida o 18 de maio de 1980, é un xogador de baloncesto profesional estadounidense que actualmente é axente libre.

Traxectoria
-----------

### Universidade

Evans asistiu ó Coffeyville Community College en Coffeyville, Kansas, do ano 1998 ata o 2000, cando se trasladou á Universidade de Iowa. En 2001, Evans liderou ó país en tiros libres intentados, tiros libres anotados, e dobre-dobres. Liderou a Big Ten Conference en rebotes en 2001 e en 2002, foi nomeado MVP do Torneo da Big Ten en 2001, e foi incluído no segundo Equipo All-Big Ten en 2002.

### NBA

#### Seattle SuperSonics

Asinou cos Seattle SuperSonics coma axente libre, onde se deu a coñecer pola súa capacidade reboteadora. Na tempada 2004-05, liderou a liga en rebotes por minutos xogados, tras rematar entre os 10 primeiros nas dúas tempadas anteriores. Malia xogar menos de 24 minutos por encontro, rematou noveno en toda a liga en rebotes totais.

A mellor tempada de Evans viuse freada o 3 de xaneiro de 2006, cando os Sonics destituíron ó adestrador Bob Weiss, e puxeron ó asistente Bob Hill no seu lugar. No novo sistema de Hill, Evans perdeu o posto de titular e os seus minutos reducíronse drasticamente.

#### Denver Nuggets

O 23 de febreiro de 2006, os Sonics traspasaron a Evans ós Denver Nuggets. Nos seus cinco primeiros partidos cos Nuggets, Evans xogou máis minutos que nos seus 21 derradeiros encontros cos Sonics.

O 10 de marzo de 2006, contra os Toronto Raptors, Evans capturou 20 rebotes sen anotar ningún punto. Converteuse no primeiro xogador en facer 20 rebotes e 0 puntos dende que o fixera Dennis Rodman o 15 de decembro de 1997 contra os Phoenix Suns.

#### Philadelphia 76ers

O 10 de setembro de 2007, Evans foi traspasado xunto ós dereitos do Draft de Ricky Sánchez ós Philadelphia 76ers, a cambio de Steven Hunter e Bobby Jones.

Evans foi o ala-pivote titular dos Sixers na tempada 2007-08. Con el, os Sixers pasaron de ser o peor equipo reboteador da liga, a estar nos 15 equipos con máis rebotes. Evans tan só se perdeu un partido en toda a tempada, e foi titular en máis partidos que nas súas dúas tempadas en Denver.

#### Toronto Raptors

O 9 de xuño de 2009, Evans foi traspasado ós Toronto Raptors a cambio de Jason Kapono. Comezou a tempada cunha lesión nun pé, e non debutou cos Raptors ata o 10 de febreiro de 2010. O 24 de novembro de 2010, Evans conseguiu a maior cantidade de rebotes da súa carreira, ó capturar 22 na vitoria dos Raptors sobre os Philadelphia 76ers por 106-90.

#### Los Angeles Clippers

O 22 de decembro de 2011, Evans asinou un contrato dun ano cos Los Angeles Clippers. Rematou a tempada con 1.9 puntos e 4.8 rebotes en 13.8 minutos por partido, xogando nun total de 56 encontros.

#### Brooklyn Nets

O 11 de xullo de 2012, Evans foi traspasado ós Brooklyn Nets nun sign-and-trade. Na súa primeira tempada cos Nets, Evans xogou 80 partidos, 56 deles coma titular, e acadou por segunda vez na súa carreira máis de 10 rebotes por encontro, con 11.1.

#### Sacramento Kings

O 19 de febreiro de 2014, Evans foi traspasado xunto a Jason Terry ós Sacramento Kings a cambio de Marcus Thornton.

Notas
-----

1. ↑  "Nuggets Acquire Patterson, Evans, Smith In Four-Team Deal". *NBA.com*. 2006-02-23. Consultado o 2010-07-12.
2. ↑  "76ERS COMPLETE TRADE WITH DENVER NUGGETS". *NBA.com*. 2007-09-10. Arquivado dende o orixinal o 04 de novembro de 2012. Consultado o 2010-07-12.
3. ↑  "Copia arquivada". Arquivado dende o orixinal o 25 de xuño de 2012. Consultado o 15 de xullo de 2012.
4. ↑  "Raptors Acquire Evans From Philadelphia". *NBA.com*. 2009-06-09. Consultado o 2009-06-15.
5. ↑
6. 1 2
7. ↑
8. ↑  "Kings acquire Jason Terry and Reggie Evans". *NBA.com*. Turner Sports Interactive, Inc. 19 de febreiro de 2014. Consultado o 19 de febreiro de 2014.

Véxase tamén
------------

### Ligazóns externas

* Perfil en NBA.com *(en inglés)*

|  |  |
| --- | --- |
| Control de autoridades | 
* Wd: Q2561832
* Basketball-Reference: evansre01
* FIBA: 39171
* NBA: 2501

 |